שירה האס

שירה האס (נולדה ב-11 במאי 1995) היא שחקנית ישראלית, זוכת שני פרסי אופיר, פרס השחקנית הטובה ביותר בפסטיבל הסרטים טרייבקה ומועמדות לפרס גלובוס הזהב ופרס אמי, בנוסף לפרסים רבים נוספים. האס נולדה בתל אביב, וגדלה בהוד השרון לערן ואריאלה (לאה) האס, כבת זקונים, ולה אחות ואח גדולים. סביה הם ניצולי השואה מפולין, מהונגריה, ומצ'כיה. בהיותה בת שנתיים ותשעה חודשים, התגלה גידול סרטני באחת מכליותיה, והיא נאלצה לעבור טיפולים במשך קרוב לשלוש שנים עד להחלמתה. את לימודי התיכון עשתה האס במגמת התיאטרון בבית הספר לאמנויות ע"ש תלמה ילין שבגבעתיים. בתום לימודיה, שירתה כמתנדבת בתיאטרון צה"ל לתקופה קצרה. ב-2 באוגוסט 2022, נפטרה אמה אריאלה (לאה) האס שהייתה גמלאית שב"כ ממחלת הסרטן בהוספיס. ב-2010, שיחקה האס בהצגה "גטו" על בימת התיאטרון הקאמרי, בבימויו של עמרי ניצן. ב-2013 קיבלה את תפקידה הטלוויזיוני הראשון בסדרת הדרמה "שטיסל" העוסקת במשפחה חרדית ישראלית, ששודרה במקור ב-yes Oh ומשודרת בנטפליקס. במרץ 2015 עלה לאקרנים הסרט "פרינסס" בבימויה של טלי שלום עזר, בו שיחקה תפקיד ראשי, את אדר. את הסרט צילמה ב-2012 והוא היה לתפקידה הקולנועי הראשון. על משחקה בסרט זכתה בפרס השחקנית הטובה ביותר בפסטיבל הקולנוע ירושלים 2014 וכן קיבלה מועמדות במסגרת פרס אופיר, עבור השחקנית הראשית הטובה ביותר באותה שנה. על הסרט גם זכתה בפרס השחקנית הטובה ביותר ב-P&L Festival‏(אנ') שבשוודיה. באוקטובר 2015 החלה לשחק בסדרה הקומית לילדים "מריו" בערוץ הילדים אצל yes, בבימויו של אריאל בנבג'י, אשר משודרת בערוץ הילדים של Yes. באותו חודש שבה לשחק בעונתה השנייה של סדרת הדרמה "שטיסל" בyes Oh. בספטמבר 2015 יצא לאקרנים בישראל הסרט הישראלי-אמריקאי "סיפור על אהבה וחושך" בבימויה של נטלי פורטמן, שם היא שיחקה בתפקיד קירה. בארצות הברית הסרט יצא באוגוסט 2016. בנובמבר 2015 שיחקה בסדרת המתח "הצורף", ששודרה ב-HOT, בבימויו של דרור סבו, בתפקיד יוספה "סופי" בן דוד (הצעירה). בספטמבר 2016 שיחקה בסדרת המתח "עקרון ההחלפה", בבימויו של עודד דוידוף, אשר משודרת ב-HOT3, בתפקיד סלמה ההומלסית. באותה שנה הצטלמה לצד ג'סיקה צ'סטיין לסרט הצ'כי-בריטי-אמריקאי "אשתו של שומר גן החיות", המספר את סיפורם של חסידי אומות העולם יאן ואנטונינה ז'בינסקי. בספטמבר 2017 יצא לבתי הקולנוע הסרט "פוקסטרוט" של הבמאי שמוליק מעוז בו השתתפה. על תפקידה בסרט זה הייתה מועמדת בפעם השנייה לפרס אופיר, והפעם כשחקנית משנה. בינואר 2018, שיחקה האס בסדרת המתח "הרמון" ברשת 13, בבימויים של מרקו כרמל וגדי טאוב. באותה שנה השתתפה בעונה השנייה של הסדרה "כדברא". במרץ 2018 השתתפה בסרט הבריטי-אמריקאי-אוסטרלי "מריה מגדלנה" לצד רוני מארה בתפקיד לאה. לוהקה לסדרה טרגית-קומית בשם "המנצח" ששודרה ב-yes, בה היא גילמה את אודי, צעירה אמביציונית שרוצה להפוך לעיתונאית חוקרת ונכנסת לחבורת הזמר. זכתה בפרס אופיר לשנת 2018 בקטגוריית שחקנית המשנה הטובה ביותר על תפקידה בסרט "פרא אציל" שיצא לבתי הקולנוע ב-2019. ב-2019 שיחקה בסרט הרוסי-ישראלי-בריטי "עשו", בתור לאה הצעירה. בשנת 2019 שיחקה בסרטם של אמרי מטלון ואביעד גבעון "מראות שבורות" לצידו של יפתח קליין. על תפקיד זה הייתה מועמדת לפרס אופיר לשחקנית הראשית הטובה ביותר. בשנת 2020 שיחקה את התפקיד הראשי במיני-סדרה הגרמנית "המורדת" בנטפליקס, על צעירה חרדית שבורחת לברלין עקב השידוך שבחרו לה דודתה וסבתה. ביולי באותה שנה הוכרזה מועמדתה לפרס אמי לבידור בפריים טיים בקטגוריית "השחקנית הראשית המצטיינת במיני-סדרה או בסרט", והייתה לישראלית הראשונה שהגיעה למעמד זה. אולם לא-זכתה. בספטמבר 2020 זכתה בפרס השחקנית הטובה ביותר בפסטיבל הסדרות של ברלין. ב-2020 כיכבה בסרט הדרמה הישראלי דובר העברית והרוסית של הבמאית רותי פרי-בר "אסיה", לצדה של אלונה איב. על תפקיד זה זכתה בפרס השחקנית הטובה ביותר בסרט זר במסגרת פסטיבל הסרטים טרייבקה וכן בפרס אופיר לשחקנית המשנה. בסוף שנת 2020 השתתפה בעונה השלישית בסדרה "שטיסל". על משחקה בסדרה זו זכתה ב"פרס האקדמיה לטלוויזיה הישראלית" בקטגוריית השחקנית הטובה ביותר בסדרת דרמה. בפברואר 2021 פורסמה מועמדותה של האס לפרס גלובוס הזהב על תפקידה בסדרה הגרמנית "המורדת". הייתה זאת הפעם הראשונה מזה 50 שנה בה שחקנית ישראלית מועמדת לפרס "השחקנית במיני-סדרה" (השחקנית הישראלית-אמריקאית נטלי פורטמן זכתה לפניה בקטגוריות בכירות יותר של פרס גלובוס הזהב), אם כי בסופו של דבר, האס לא-זכתה בו. באפריל 2021 זכתה יחד עם עמית רהב בפרס האינדיפנדנט ספיריט (אנ') כשחקנית והשחקן הטובים בסדרה עלילתית על תפקידיהם במיני-סדרה הגרמנית "המורדת". ב-1 במרץ 2021 נמסר שהאס תהיה השחקנית הראשית בסדרת דרמה בשם "Lioness" (בעברית: לביאה), על אודות חייה של גולדה מאיר, ראש הממשלה הרביעית של ישראל. הסדרה, שיפיקו ברברה סטרייסנד ואריק טוכמן, תבוסס על הביוגרפיה שנכתבה בידי הסופרת וההיסטוריונית פרנסיס קלאגסברון (אנ'). טוכמן כתב את התסריט, ותביים מימי לדר. בתחילת ספטמבר 2022 בכנס D23, הוכרז שהאס לוהקה כגיבורת־העל הישראלית, סברה (דמות קומיקס של מארוול, ששמה מבוסס על האינגלוז של המונח הישראלי־עברי, צבר), בסרט ההמשך האמריקאי "קפטן אמריקה: עולם אמיץ חדש" (חלק מהיקום הקולנועי של מארוול) שעתיד לצאת לאקרנים בפברואר 2025. ביוני 2024 החלה לשחק בסדרת הדרמה "טיפול לילי" מבית yes, שם גילמה את יסמין, גיימרית וגיקית שכמעט ולא יוצאת מביתה, המטופלת בטיפול פסיכולוגי בשעות הלילה. 2014 פרס השחקנית הראשית הטובה ביותר פסטיבל הקולנוע בירושלים 2015 פרס השחקנית בפסטיבל Peace & Love בשוודיה 2017 מועמדת לפרס אופיר לשחקנית משנה וב-2014, 2018 מועמדת לשחקנית הראשית הטובה ביותר 2018 פרס אופיר לשחקנית המשנה הטובה ביותר 2020 פרס אופיר לשחקנית המשנה הטובה ביותר בפברואר 2019 נמנתה ברשימת "30 המבטיחים מתחת לגיל 30" בכתב העת "פורבס ישראל" בדצמבר 2020 נמתנה ברשימת ״30 המבטיחים מתחת לגיל 30״ במגזין "פורבס" האמריקאי 2020 פרס השחקנית הטובה ביותר בסרט הזר "אסיה" בפסטיבל הסרטים טרייבקה 2020 מועמדת לפרס האקדמיה לטלוויזיה הישראלית על משחקה בסדרה "שטיסל" 2020 מועמדת ל Primetime Emmy Awards, Critics' Choice Television Awards, Satellite Awards, Golden Globe Awards 2020 פרס השחקנית הטובה ביותר Independent Spirit Awards ביוני 2024 זכתה בפרס חבר השופטים בפסטיבל הסדרות במונטה קרלו, על משחקה בסדרה "טיפול לילי" באוקטובר 2023, האס, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. נבו זיו, "האס מנצחת", "ידיעות אחרונות", מוסף "7 לילות", 17 באפריל 2015 מדיה וקבצים בנושא שירה האס בוויקישיתוף שירה האס, ברשת החברתית פייסבוק שירה האס, ברשת החברתית אקס (טוויטר) שירה האס, ברשת החברתית אינסטגרם שירה האס, במיזם "אישים" לתיעוד היצירה הישראלית שירה האס, במסד הנתונים הקולנועיים IMDb (באנגלית) שירה האס, באתר "אידיבי", מאגר הידע העברי לקולנוע ישראלי ועולמי שירה האס, באתר ספר הקולנוע הישראלי שירה האס, באתר AllMovie (באנגלית) שירה האס, באתר Rotten Tomatoes (באנגלית) שירה האס, באתר Metacritic (באנגלית) שירה האס, במסד הנתונים הקולנועיים KinoPoisk (ברוסית) שירה האס, באתר אפל מיוזיק (באנגלית) איתי סגל, "ככל שהזמן עובר, אודישנים, תפקידים ואולי גם החיים, נהיים עבורי יותר קלים", באתר "ידיעות אחרונות", 28 באוקטובר 2018 נירית אנדרמן, בגיל 23, שירה האס פיצחה את קוד ההצלחה בקולנוע הישראלי, באתר הארץ, 28 במרץ 2019 טליה לוין, ‏שירה האס: "הבראתי לפני 20 שנה, אך אין ספק שהסרטן הוא חלק ממני", באתר מעריב אונליין, 7 באפריל 2019 נעמה ברקן, כמה קטנה, ככה גדולה: הדרך של שירה האס לפסגה, באתר ynet, 28 ביולי 2020 איתי סגל, "שאלתי מה זו המציאות הזאת? אמרו לי שגם בראד פיט יושב עכשיו בבית", באתר "ידיעות אחרונות", 25 ביוני 2021 יונתן ריגר, ‏שירה האס מנסה להתרגל למעמד החדש, בדרך לעוד תפקיד נחשק בהוליווד, באתר ‏מאקו‏, 25 ביוני 2021 http://www.mtv.com/news/3161057/shira-haas-unorthodox-interview/ רעות ברזילי, ‏בגיל 23 כובשת שירה האס את המסכים, באתר ‏מאקו‏, 25 באוגוסט 2018 הדס בשן, ‏תמיד הייתי האפרוח, לא יכולתי לראות את עצמי בתור היפה, באתר ‏מאקו‏, 10 במאי 2017 קשת ברגסון, ‏שירה האס נפרדת מאמה: "אני ברת מזל שזכיתי לגדול תחת כנפייך", באתר "סרוגים", 25 באוגוסט 2022 https://www.avelim.co.il/אריאלה-האס-זל/ https://modaotevel.co.il/אריאלה-האס-זל/ https://www.shimshit.org.il/objDoc.asp?PID=375380&OID=1170661&DivID=1&oAcl=0 מיקי לוין, ‏שירה האס נפרדת: "הכל טרי וכואב, הידיים עוד רועדות", באתר מעריב אונליין, 25 באוגוסט 2022 https://www.kveller.com/unorthodox-star-shira-haas-eulogizes-her-mom/ לירון סיני, טוב שיש סרטים שעוסקים בהטרדות מיניות - ריאיון עם שירה האס, באתר ynet, 25 במארס 2015 איתי שטרן, שירה האס נראית כמו ילדה, אבל זה לא הפריע לקריירה שלה להמריא, באתר הארץ, 27 באוקטובר 2015 דניאל שירין, מתלמה ילין למאה שערים: הכוכבים הצעירים והמסקרנים של "שטיסל", באתר הארץ, 15 בינואר 2016 לירון זייד, ‏הילדה משטיסל כובשת את הוליווד, באתר ‏מאקו‏, 5 במאי 2017 אינה טוקר, שירה האס: "'פוקסטרוט' מאוד ישראלי, לא סרט פוליטי", באתר ynet, 28 בספטמבר 2017 רן בוקר ואמיר בוגן, הישראלים שיככבו לצד רוני מארה וחואקין פיניקס, באתר ynet, 31 באוגוסט 2016 נוי טל, המנצחים: שירה האס ודולב מסיקה בסדרה חדשה, באתר פרוגי, ‏12 במרץ 2018 רועי אבן, ‏ביולי 2020/Article-Article-f466569f4859371027.htm פרסי האמי 2020: רשימת המועמדים, באתר ‏מאקו‏ שירה האס זכתה בפסטיבל הסדרות של ברלין, באתר "סרוגים", 26 בספטמבר 2020 שירה האס מועמדת לגלובוס הזהב על תפקידה ב"מורדת", באתר מעריב אונליין, 3 בפברואר 2021 שירה האס לא זכתה בפרס "גלובוס הזהב", באתר מעריב אונליין, 1 במרץ 2021 אמיר בוגן, שירה האס ועמית רהב ("המורדת") זכו בפרס האינדיפנדנט ספיריט, באתר ynet, 23 באפריל 2021 Andreeva, Nellie (March 1, 2021). Shira Haas To Star In Golda Meir TV Series From Barbra Streisand, Eric Tuchman, Mimi Leder, PatMa & MGM/UA TV. Deadline Hollywood. Retrieved March 2, 2021 Whitten, Sarah (10 בספטמבר 2022). "'Captain America: New World Order' Casts Shira Haas as Sabra and Tim Blake Nelson as The Leader". Variety. ארכיון מ-10 בספטמבר 2022. נבדק ב-10 בספטמבר 2022. {{cite web}}: (עזרה) ynet (2024-06-18). "שירה האס זכתה בפרס חבר השופטים בפסטיבל הסדרות במונטה קרלו". Ynet. נבדק ב-2024-06-19. Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)